b'\n_START_ARTICLE_\nThomas Penyngton Kirkman\n_START_SECTION_\n\xc5\xbdivljenje in delo\n_START_PARAGRAPH_\nKirkman je moral pri 14. letih zapustiti klasi\xc4\x8dno gimnazijo, \xc4\x8deprav se je zelo dobro izkazal. Najpej je delal v o\xc4\x8detovi pisarni, nazadnje pa je od\xc5\xa1el \xc5\xa1tudirati matematiko, filozofijo in naravoslovne znanosti v Dublin._NEWLINE_V kombinatoriki je znan njegov problem o u\xc4\x8denki. Leta 1846 je za\xc4\x8del \xc5\xa1tudirati sisteme trojic (tripletov), ki jih je nadaljeval Jakob Steiner. Kirkmanov problem obravnava konstrukcijo razlo\xc5\xbeljivih Steinerjevih trojic. V posebnem primeru se ga lahko obravnava kot: u\xc4\x8ditelj bi rad vsak dan peljal na izlet 15 u\xc4\x8denk. U\xc4\x8denke razdeli v 5 vrst po 3. Ali lahko v 7 zaporednih dnevih razporedi u\xc4\x8denke tako, da nobena ne bo ve\xc4\x8dkrat kot enkrat v isti trojki s katero koli u\xc4\x8denko. Ena re\xc5\xa1itev Kirkmanovega problema je:_NEWLINE__NEWLINE_ ( 1, 2, 5), ( 3,14,15), ( 4, 6,12), ( 7, 8,11), ( 9,10,13) _NEWLINE_ ( 1, 3, 9), ( 2, 8,15), ( 4,11,13), ( 5,12,14), ( 6, 7,10) _NEWLINE_ ( 1, 4,15), ( 2, 9,11), ( 3,10,12), ( 5, 7,13), ( 6, 8,14) _NEWLINE_ ( 1, 6,11), ( 2, 7,12), ( 3, 8,13), ( 4, 9,14), ( 5,10,15) _NEWLINE_ ( 1, 7,14), ( 2, 4,10), ( 3, 5,11), ( 6,13,15), ( 8, 9,12) _NEWLINE_ ( 1, 8,10), ( 2,13,14), ( 3, 4, 7), ( 5, 6, 9), (11,12,15) _NEWLINE_ ( 1,12,13), ( 2, 3, 6), ( 4, 5, 8), ( 7, 9,15), (10,11,14)_NEWLINE_Znano je, da re\xc5\xa1itev Kirkmanovega problema za poljubni n ne obstaja. Kirkmanov problem je poseben primer mno\xc5\xbeic (shem) modelov BIB (balanced incomplete block) , kjer je za k= 3 Steinerjeva trojica. V razredu je v splo\xc5\xa1nem  u\xc4\x8denk. To vodi do konstrukcije re\xc5\xa1ljive sheme BIB z . Re\xc5\xa1itve so bile znane samo za velika \xc5\xa1tevila posebnih vrednosti t dokler nista popolne splo\xc5\xa1ne re\xc5\xa1itve leta 1970 na\xc5\xa1la Dwijendra K. Ray-Chandhuri in R. M. Wilson._NEWLINE_Raziskoval je posplo\xc5\xa1itve kvaternionov, ki jih je v tem \xc4\x8dasu uvedel William Rowan Hamilton._NEWLINE_Leta 1857 so ga izbrali za \xc4\x8dlana Kraljeve dru\xc5\xbebe v Londonu.'